Document ID: 32010R0730
Publication Date: 2010-08-13

Title and Content:
UREDBA KOMISIJE (EU) št. 730/2010
z dne 13. avgusta 2010
o popravku Uredbe (ES) št. 1120/2009 o podrobnih pravilih za izvajanje sheme enotnega plačila iz naslova III Uredbe Sveta (ES) št. 73/2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, spremembi uredb (ES) št. 1290/2005, (ES) št. 247/2006, (ES) št. 378/2007 in razveljavitvi Uredbe (ES) št. 1782/2003 (1) ter zlasti člena 142(d) Uredbe,
ob upoštevanju naslednjega:
(1)
Drugi pododstavek člena 19(2) Uredbe Komisije (ES) št. 1120/2009 (2) določa zgornjo mejo za dodelitev pravic do plačila kmetom iz nacionalne rezerve v posebnih razmerah, ki mora biti določena kot največje število pravic do plačila, ki jih kmet lahko prejme v skladu s členom 17 navedene uredbe. Vendar je bil sklic namesto tega naveden napačno na člen 22 navedene uredbe. Navedeno napako je treba popraviti z začetkom veljave od dneva uporabe Uredbe (ES) št. 1120/2009.
(2)
Uredbo (ES) št. 1120/2009 bi bilo zato treba ustrezno popraviti.
(3)
Ukrepi iz te uredbe so v skladu z mnenjem Upravljalnega odbora za neposredna plačila -
SPREJELA NASLEDNJO UREDBO:
Člen 1
V drugem pododstavku člena 19(2) Uredbe (ES) št. 1120/2009 se „členom 22“ nadomesti s „členom 17“.
Člen 2
Ta uredba začne veljati na dan po objavi v Uradnem listu Evropske unije.
Uporablja se od 1. januarja 2010.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. avgusta 2010

Classification:
Level 1 Topics: 100155
100156
Level 2 Topics: 100242
100245
Level 3 Topics: 2825
2442
2443
All Topics: 2173
2443
2825
2965